টাপুর টুপুরে প্রকাশিত হতো ধারাবাহিক উপন্যাস, ভ্রমণ কাহিনী, গল্প, কবিতা, ছড়া। আমি শৈশবে অপেক্ষা করে থাকতাম টাপুর টুপুর প্রকাশের জন্য। নতুন সংখ্যা টাপুর টুপুরের পৃষ্ঠা উল্টালেই নিউজপ্রিন্টের কেমন এক সুঘ্রাণ আমার মনকে আচ্ছন্ন করতো। আমার প্রয়াত পিতা সাংবাদিক আহমেদ হুমায়ূনের বন্ধু ছিলেন এখলাস উদ্দিন। সেই মানুষটির ছবিও জমা হগয়ে আছে মনের মধ্যে। তখন আমরা থাকতাম ঢাকার নয়া পল্টন এলাকায়। একেবারে সাদা পাঞ্জাবী আর সাদা পাজামা ছাড়া তাঁকে কোনোদিন দেখিনি। ফর্সা, লম্বা মানুষটি সাধারণত সকালবেলা আমাদের বাড়ি আসতেন।ে বাবা তখন নিয়মিত টাপুর টুপুরে লিখতো। চীন দেশ ভ্রমণের ওপর তাঁর একটচা লেখা ‘মহা চীন মহা বিষ্ময়’ নিয়মিত প্রকাশিত হতো। এখলাম সাহেব হাতে করে নিয়ে আসতেন টাপুর টুপুরের অনেক সংখ্যা। সেটাই ছিলো আমার কাছে এক বিশাল প্রাপ্তি।